PROJEKTS

**Par grozījumiem Alūksnes novada pašvaldības domes 26.05.2022. noteikumos Nr.2/2022 “Par atlīdzību Alūksnes novada pašvaldībā”**

Pamatojoties uz Pašvaldību likuma 10. panta pirmās daļas ievaddaļu, 50. panta pirmo daļu,

1. Izdarīt Alūksnes novada pašvaldības domes 26.05.2022. noteikumos Nr. 2/2022 “Par atlīdzību Alūksnes novada pašvaldībā”, šādus grozījumus:
	1. Aizstāt 2.2. punktā skaitli un vārdus “2,14 (divi veseli 14 simtdaļas)” ar skaitli un vārdiem “2,264 (divi veseli 264 tūkstošdaļas)”;
	2. Aizstāt 2.3. punktā skaitli un vārdus “1,86 (viens vesels 86 simtdaļas)” ar skaitli un vārdiem “1,813 (viens vesels 813 tūkstošdaļas)”;
	3. Aizstāt 3.1. punktā skaitli un vārdus “0,47 (nulle vesels 47 simtdaļas)” ar skaitli un vārdiem “0,458 (nulle vesels 458 tūkstošdaļas)”;
	4. Izteikt 5. nodaļu jaunā redakcijā:

**“5. Komisijas un darba grupas**

* 1. Domes izveidoto komisiju priekšsēdētājiem stundas likme par darbu komisijās tiek noteikta, ņemot vērā Valsts un pašvaldības institūciju amatpersonu un darbinieku atlīdzības likuma 4. panta otrajā daļā noteikto bāzes mēnešalgas apmēru, kas reizināts ar koeficientu 1,5 (viens vesels 5 desmitdaļas), dalīts ar attiecīgā gada vidējo darba stundu skaitu mēnesī un noapaļots līdz simtdaļām par katru nostrādāto stundu. Stundas likme tiek reizināta ar nostrādāto stundu skaitu mēnesī:
		1. Iepirkumu komisijas, Apstādījumu aizsardzības komisijas, Administratīvās komisijas priekšsēdētājiem noteikto stundu skaits mēnesī ir 24 stundas,
		2. Īpašumu atsavināšanas komisijas priekšsēdētājam noteikto stundu skaits mēnesī ir 22 stundas,
		3. Dzīvokļu komisijas, Zemes lietu komisijas priekšsēdētājiem noteikto stundu skaits mēnesī ir 18 stundas,
		4. Licencēšanas komisijas priekšsēdētājam noteikto stundu skaits mēnesī ir 16 stundas.
	2. Domes izveidoto komisiju priekšsēdētāju vietniekiem stundas likme par darbu komisijās tiek noteikta, ņemot vērā Valsts un pašvaldības institūciju amatpersonu un darbinieku atlīdzības likuma 4. panta otrajā daļā noteikto bāzes mēnešalgas apmēru, kas reizināts ar koeficientu 1,3 (viens vesels 3 desmitdaļas), dalīts ar attiecīgā gada vidējo darba stundu skaitu mēnesī un noapaļots līdz simtdaļām. Stundas likme tiek reizināta ar nostrādāto stundu skaitu mēnesī:
		1. Iepirkumu komisijas, Apstādījumu aizsardzības komisijas, Administratīvās komisijas priekšsēdētāja vietniekiem noteikto stundu skaits mēnesī ir 23 stundas,
		2. Īpašumu atsavināšanas komisijas priekšsēdētāja vietniekam noteikto stundu skaits mēnesī ir 21 stunda,
		3. Dzīvokļu komisijas, Zemes lietu komisijas priekšsēdētāja vietniekiem noteikto stundu skaits mēnesī ir 19 stundas,
		4. Licencēšanas komisijas priekšsēdētāja vietniekam noteikto stundu skaits mēnesī ir 17 stundas.
	3. Domes izveidoto komisiju locekļiem, ar izpilddirektora rīkojumu izveidoto komisiju un darba grupu vadītājiem stundas likme par darbu komisijās un darba grupās tiek noteikta ņemot vērā Valsts un pašvaldību institūciju amatpersonu un darbinieku atlīdzības likuma 4. panta otrajā daļā noteikto bāzes mēnešalgas apmēru, kas reizināts ar koeficientu 1,1 (viens vesels viena desmitdaļa), dalīts ar attiecīgā gada vidējo darba stundu skaitu mēnesī un noapaļots līdz simtdaļām par katru nostrādāto stundu. Stundas likme tiek reizināta ar nostrādāto stundu skaitu mēnesī:
		1. Iepirkumu komisijas, Apstādījumu aizsardzības komisijas, Administratīvās komisijas locekļiem noteikto stundu skaits mēnesī ir 22 stundas,
		2. Īpašumu atsavināšanas komisijas locekļiem noteikto stundu skaits mēnesī ir 19 stundas,
		3. Dzīvokļu komisijas, Zemes lietu komisijas locekļiem noteikto stundu skaits mēnesī ir 16 stundas,
		4. Licencēšanas komisijas locekļiem noteikto stundu skaits mēnesī ir 9 stundas.
	4. Ar izpilddirektora rīkojumu atsevišķu uzdevumu veikšanai izveidoto komisiju un darba grupu locekļiem mēnešalga par darbu komisijās un darba grupās tiek noteikta ņemot vērā Valsts un pašvaldības institūciju amatpersonu un darbinieku atlīdzības likuma 4. panta otrajā daļā noteikto bāzes mēnešalgas apmēru, kas reizināts ar koeficientu 0,5 (nulle vesels piecas desmitdaļas), dalīts ar attiecīgā gada vidējo darba stundu skaitu mēnesī un noapaļots līdz simtdaļām, bet ne zemāku kā Ministru kabineta noteikto minimālo stundas tarifa likmi, par katru nostrādāto stundu, saskaņā ar darba laika uzskaiti.
	5. Pašvaldības darbiniekam par piedalīšanos ar rīkojumu vai domes lēmumu izveidotā komisijā vai darba grupā mēnešalgu atbilstoši šīs nodaļas noteikumiem aprēķina tikai tad, ja tas neietilpst darbinieka tiešajos darba pienākumos vai notiek ārpus darba laika. Šis mēnešalgas apmērs nedrīkst pārsniegt Valsts un pašvaldības institūciju amatpersonu un darbinieku atlīdzības likumā pieļaujamo piemaksas apmēru par papildus darbu.
	6. Pašvaldības darbinieks iestādes parastajā darba laikā ir tiesīgs pildīt tam noteiktos pienākumus citā amatā pašvaldībā (piedalīties komisiju, darba grupu sēžu norisē), nodrošinot pilnīgu darba pienākumu izpildi un tam patērētā darba laika pārplānošanu un izpildi attiecīgās dienas ietvaros ārpus iestādes parastā darba laika, tajā skaitā, ar tiesībām izmantot darba telpas darba dienās ne agrāk, kā no plkst. 07.00 un ne vēlāk kā līdz 20.00 vai attālinātā darba organizācijā (elastīgais darba laiks). Sagatavošanās komisiju, darba grupu sēdēm notiek ārpus pamatdarba laika.
	7. Ar rīkojumu izveidoto komisiju, darba grupu sēžu sagatavošanās laika apmaksas noteikšanai tiek piemērots koeficients – 4,2, kuru pielieto 100% apmērā komisiju priekšsēdētājiem un darba grupu vadītājiem, 90% apmērā komisiju priekšsēdētāju vietniekiem un darba grupu vadītāju vietniekiem un 80% apmērā komisiju un darba grupu locekļiem proporcijā pret notikušo sēžu laiku kalendāra mēnesī.
	8. Komisiju un darba grupu locekļu darba laika uzskaiti veic attiecīgās komisijas vai darba grupas priekšsēdētājs (vadītājs), aizpildot darba laika uzskaites tabulu par attiecīgo mēnesi par faktiski nostrādātajām stundām un iesniedz Alūksnes novada pašvaldības Centrālās administrācijas Grāmatvedībā.
	9. Komisiju un darba grupu locekļu faktiski nostrādāto stundu kopsumma nedrīkst pārsniegt 40 apmaksājamās stundas mēnesī.
	10. Pildot šajā nodaļā paredzētos pienākumus komisijās un darba grupās, amatpersonas nevar pretendēt un viņām nemaksā citus šajos noteikumos paredzētos ar papildu atlīdzību saistītos maksājumus un sociālās garantijas.”
	11. Aizstāt 6.1. punktā vārdus “Ministru kabineta noteiktajam Valsts un pašvaldību institūciju amatu katalogā” ar vārdiem “noteiktajam Ministru kabineta 2022.gada 26.aprīļa noteikumos Nr.262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” (turpmāk - amatu katalogs)”.
	12. Aizstāt 6.2. punktā vārdus “Valsts un pašvaldības institūciju amatu katalogam” ar vārdiem “amatu katalogam”.
	13. Papildināt noteikumus ar 6.6.1 punktu šādā redakcijā: “6.6.1 Ja līdz novērtēšanas perioda sākumam darbiniekam nav beidzies pārbaudes laiks, ikgadējo novērtēšanu neveic.”
	14. Papildināt 6.7.1. punktu ar vārdiem: “Izpilddirektoru novērtē domes priekšsēdētājs, pieaicinot domes priekšsēdētāja vietniekus.”
	15. Papildināt noteikumus ar 6.9.1 punktu šādā redakcijā: “6.9.1 Noteikumu 6.9. punktā noteiktajā gadījumā, ja darbiniekam atgriešanās brīdī iepriekšējās mēnešalgas apmērs ir mazāks nekā 90% no spēkā esošās amatalgas, darbiniekam līdz novērtēšanai piemēro mēnešalgu 90% apmērā no spēkā esošās amatalgas.
	16. Papildināt noteikumu 10. nodaļu ar 10.7. punktu šādā redakcijā: “10.7. Valsts un pašvaldības institūciju amatpersonu un darbinieku atlīdzības likuma 19. panta sestajā daļā minētie pabalsti tiek izmaksāti kā apdrošināšanas atlīdzība saskaņā ar noteikumu 11. nodaļu.”
	17. Izteikt 11. nodaļu jaunā redakcijā:

**“11. Apdrošināšana**

* 1. Amatpersonas (darbinieki), kuri veicot amata pienākumus ir pakļauti reālam dzīvības vai veselības apdraudējumam (riskam), tiek apdrošināti pret nelaimes gadījumiem.
	2. Amatus, kuri ir pakļauti reālam dzīvības vai veselības apdraudējumam (riskam) nosaka dome ar atsevišķu lēmumu, ņemot vērā noteikto amatu darba vides risku novērtējumu.
	3. Noteikumu 11.2. punktā noteiktie amati var tikt pārskatīti pēc nepieciešamības, pamatojoties uz iestādes vadītāja iesniegumu.”
	4. Izteikt 13. nodaļas nosaukumu “Nobeiguma noteikumi” jaunā redakcijā: “Noslēguma jautājumi”.
1. Lēmums stājas spēkā 2025. gada 1. janvārī.